**BULETIN DE VOT PRIN CORESPONDENȚĂ**

**PENTRU ADUNAREA GENERALĂ EXTRAORDINARĂ A ACȚIONARILOR (AGEA)**

**ONE UNITED PROPERTIES S.A.**

din data de 28 septembrie 2022 ora 11:00 A.M. ora României (prima convocare) / 29 septembrie 2022 ora 11:00 A.M. ora României (a doua convocare)

Subsemnatul/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [nume și prenume al acționarului persoană fizică], identificat prin \_\_\_\_\_ [act de identitate], seria \_\_\_\_\_, numărul\_\_\_\_\_\_\_\_\_\_, emis de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, la data de\_\_\_\_\_\_\_\_\_\_\_\_\_\_\_\_\_, domiciliat în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cod numeric personal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sau

Societatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [denumirea acționarului persoana juridică], cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, înregistrată în Registrul Comerțului sub nr. J \_\_\_/\_\_\_\_\_\_/\_\_\_\_\_\_, având Cod Unic de Înregistrare \_\_\_\_\_\_\_\_\_\_\_\_\_\_, reprezentată legal prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de \_\_\_\_\_\_\_\_\_\_\_\_\_\_,

în calitate de acționar al **ONE UNITED PROPERTIES S.A.**, cu sediul social în București Sectorul 1, Strada Maxim Gorki, Nr. 20, înregistrată la Oficiul Registrului Comerțului București sub nr. J40/21705/2007, CUI 22767862, Identificator Unic la Nivel European (EUID): ROONRC.J40/21705/2007, capital social subscris si integral vărsat: 555.422.788 RON („**OUP**” sau „**Societatea**”),

deținător al unui număr de \_\_\_\_\_\_\_\_\_\_\_\_\_\_\_\_\_\_ acțiuni emise de Societate, reprezentând \_\_\_\_% din totalul acțiunilor emise de Societate și \_\_\_\_\_\_\_\_% din numărul total al drepturilor de vot,

având cunoștință de ordinea de zi a AGEA și materialele informative puse la dispoziția acționarilor de către Societate, în conformitate cu Articolul 208 din Regulamentul Autorității de Supraveghere Financiară nr. 5/2018 privind emitenţii de instrumente financiare şi operaţiuni de piaţă, îmi exercit votul prin prezentul document, după cum urmează:

1. Punctul 1 de pe ordinea de zi, respectiv:

Aprobarea majorării capitalului social cu suma de până la 185.140.929,20 RON, prin emisiunea unui număr de până la 925.704.646 de acțiuni noi ordinare, nominative și dematerializate, cu valoarea nominală de 0,2 RON per acțiune („Acțiunile Noi”), în urma încorporării a aproximativ 87 % din primele de emisiune rezultate în urma derulării majorării capitalului social în perioada 27 iunie 2022 – 3 august 2022 („Majorarea Capitalului Social”), precum și aprobarea unui preț de 1,27 RON per acțiune pentru compensarea fracțiunilor de acțiuni rezultate în urma aplicării algoritmului specific arătat mai jos și rotunjirii numărului de Acțiuni Noi ce vor fi emise, conform prevederilor legale în vigoare, după cum urmează:

1. Acțiunile Noi vor fi alocate acționarilor Societății proporțional cu deținerile în capitalul social al Societății; în cadrul Majorării Capitalului Social, pentru fiecare 3 acțiuni deja deținute va fi alocată 1 Acțiune Nouă (prin raportare la numărul total de acțiuni emise de Societate la data convocării AGEA), sub rezerva prevederilor literei b) de mai jos; acest algoritm de distribuire poate suferi modificări în cazul în care numărul total de acțiuni emise de Societate se va schimba până la data de înregistrare stabilită în conformitate cu punctul 12 de pe ordinea de zi AGEA, inclusiv în cazul exercitării opțiunilor acordate beneficiarilor programelor de alocare a acțiunilor (de tip „*stock option plan*”) deja aprobate prin hotărâri adoptate de Adunările Generale ale Acționarilor Societății;
2. În cazul în care numărul de acțiuni la care ar fi îndreptățit un acționar în cadrul Majorării Capitalului Social nu este un număr natural, numărul de acțiuni care vor fi efectiv alocate respectivului acționar va fi rotunjit în jos la următorul număr natural inferior;
3. Prețul pentru compensarea fracțiunilor de acțiuni rezultate în urma aplicării algoritmului arătat la litera a) de mai sus și rotunjirii rezultatelor conform literei b) de mai sus, stabilit în conformitate prevederilor legale aplicabile va fi de 1,27 RON; și
4. În urma Majorării Capitalului Social, capitalul social al Societății, acesta va fi de până la 740.563.717,2 RON, integral subscris și vărsat de acționari, împărțit într-un număr de până la 3.702.818.586 acțiuni nominative, dematerializate, cu o valoare nominală de 0,2 RON/acțiune.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 2 de pe ordinea de zi, respectiv:

Aprobarea împuternicirii Consiliului de Administrație să adopte orice decizie și să efectueze orice acte sau fapte care ar fi necesare, utile sau recomandabile pentru implementarea Majorării de Capital Social, inclusiv cu privire la următoarele aspecte:

1. confirmarea sumei finale a Majorării de Capital Social;
2. asigurarea listării pe piața reglementată operată de Bursa de Valori București a Acțiunilor Noi, modificarea Actului Constitutiv în vederea reflectării noului capital social al Societății în urma finalizării Majorării de Capital Social;
3. aprobarea și executarea oricăror documente care au legătură cu Majorarea de Capital Social, inclusiv orice certificate, declarații, registre, notificări, acte adiționale și orice alte acte și documente care sunt necesare, în vederea îndeplinirii oricăror formalități și autorizarea și/sau executarea oricăror alte acțiuni care sunt necesare în vederea acordării de efecte depline Majorării de Capital Social; și
4. reprezentarea Societății în fața oricăror autorități și instituții competente (cum ar fi Oficiul Registrului Comerțului, Autoritatea de Supraveghere Financiară, Bursa de Valori București, Depozitarul Central etc.) în vederea înregistrării Majorării de Capital Social.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 3 de pe ordinea de zi, respectiv:

Aprobarea modificării articolului 12.2. din Actul Constitutiv în sensul indicării în mod expres a duratei mandatelor acordate membrilor Consiliului de Administrație. Astfel, articolul 12.2. va avea următorul conținut:

„*12.2 Consiliul de Administrație este format din șapte (7) membri – doi (2) executivi și cinci (5) neexecutivi – numiți de AGOA pentru mandate de un (1) an, cu posibilitatea de a fi realeși pentru mandate subsecvente*.”

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 4 de pe ordinea de zi, respectiv:

Aprobarea modificării articolului 13.1. din Actul Constitutiv în sensul modificării condițiilor de convocare, respectiv a categoriilor de ședințe ținute de Consiliul de Administrație. Astfel, articolul 13.1. va avea următorul conținut:

„*13.1 Consiliul de Administrație se va întruni în: (a) ședințe periodice, convocate de Președintele Consiliului de Administrație, o dată la fiecare 3 luni; convocarea pentru ședințele periodice se trimite membrilor Consiliului de Administrație cu cel puțin cinci (5) zile calendaristice înainte de data propusă pentru ședința periodică, precum și (b) o (1) ședință de strategie desfășurată pe parcursul a mai multor zile, convocată anual de Președintele Consiliului de Administrație la o dată și într-un loc propuse de Președintele Consiliului de Administrație*.”

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 5 de pe ordinea de zi, respectiv:

Aprobarea modificării articolului 13.2. din Actul Constitutiv în sensul modificării condițiilor de convocare a ședințelor speciale ale Consiliului de Administrație. Astfel, articolul 13.2. va avea următorul conținut:

*„13.2 Când situația o cere, se pot convoca ședințe speciale ale Consiliului de Administrație fie de către Președintele Consiliului de Administrație, fie la cererea motivată a doi membri ai Consiliului de Administrație sau a Directorului General al Societății, în fiecare caz cu o convocare scrisă transmisă fiecărui membru al Consiliului de Administrație cu cel puțin cinci (5) zile calendaristice înainte de data ședinței.”*

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 6 de pe ordinea de zi, respectiv:

Aprobarea modificării articolului 13.3. din Actul Constitutiv în sensul detalierii condițiilor în care sunt transmise convocările pentru ședințele Consiliului de Administrație. Astfel, articolul 13.3 va avea următorul conținut:

*„13.3 Convocările pentru ședințele Consiliului de Administrație vor fi transmise în scris, prin curier, scrisoare recomandată cu confirmare de primire sau poștă electronică și vor include ordinea de zi propusă cu materialele suport, locația ședinței și orice altă documentație suplimentară, după cum Președintele Consiliului de Administrație va considera necesar. Convocările, precum și toate materialele suport pot fi puse la dispoziția membrilor Consiliului de Administrație prin intermediul unei platforme/soluții informatice securizate cu acces digital electronic. Ședințele Consiliului de Administrație pot fi ținute în orice moment fără convocare dacă toți membrii Consiliului de Administrație sunt prezenți sau dacă cei care nu sunt prezenți au renunțat în mod expres în scris la cerința primirii unei convocări pentru ședință.”*

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 7 de pe ordinea de zi, respectiv:

Aprobarea modificării articolului 13.4. din Actul Constitutiv în sensul detalierii condițiilor în care pot fi ținute ședințele Consiliului de Administrație. Astfel, articolul 13.4. va avea următorul conținut:

*„13.4 Consiliul de Administrație poate ține ședințe cu prezența fizică a membrilor săi, prin conferință telefonică sau video sau prin corespondență (inclusiv prin intermediul unei platforme electronice digitale cu acces securizat/unei soluții software care sa permită examinarea documentației ședinței, a materialelor de sprijin, a proiectelor de decizii si a proceselor-verbale etc). Conținutul proceselor verbale întocmite în urma unei astfel de ședințe a Consiliului de Administrație prin conferință telefonică sau video se va confirma în scris de către toți membrii Consiliului de Administrație care participa la ședință.”*

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 8 de pe ordinea de zi, respectiv:

Aprobarea modificării articolului 14.3 din Actul Constitutiv în sensul completării prerogativelor Consiliului de Administrație. Astfel, articolul 14.3 va avea următorul conținut:

*„14.3 Consiliul de Administrație are următoarele competențe de bază care nu pot fi delegate Directorilor:*

*a) stabilirea și revizuirea strategiei principale, direcțiilor principale de activitate și de dezvoltare ale Societății;*

*b) stabilirea politicilor contabile și a sistemului de control financiar, precum și aprobarea planificării financiare;*

*c) numirea și revocarea directorilor, supravegherea activității directorilor și stabilirea remunerației lor;*

*d) aprobarea contractelor de mandat ale directorilor Societății;*

*e) pregătirea raportului anual, organizarea AGA si implementarea hotărârilor acesteia;*

*f) introducerea cererii pentru deschiderea procedurii insolventei Societății;*

*g) îndeplinirea atribuțiilor delegate către Consiliul de Administrație de către AGA, daca este cazul;*

*h) reprezentarea Societății in raporturile acesteia cu Directorii Societății;*

*i) mutarea sediului Societății;*

*j) schimbarea obiectului de activitate al Societății (cu excepția domeniului și activității principale a Societății care pot fi modificare doar prin Hotărâre a Adunării Generale Extraordinare);*

*k) definirea și emiterea comunicărilor publice în legătura cu toate aspectele care intră în competența Consiliului de Administrație, toate aceste comunicări urmând să fie coordonate și semnate de Președintele Consiliului de Administrație.”*

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 9 de pe ordinea de zi, respectiv:

Aprobarea modificării articolului 15.1. din Actul Constitutiv în sensul indicării duratei mandatelor directorilor Societății. Astfel, articolul 15.1. va avea următorul conținut:

*„15.1 Directorii Societății sunt numiți de Consiliului de Administrație pentru un mandat de un an, cu posibilitatea de a fi realeși pentru mandate subsecvente.”*

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 10 de pe ordinea de zi, respectiv:

Aprobarea adăugării unui nou articol 15.5. după articolul 15.4. din Actul Constitutiv, în scopul stabilirii prerogativei directorilor Societății de reprezentare a Societății în organele de conducere (din care Societatea face parte) ale filialelor Societății. Astfel, articolul 15.5. va avea următorul conținut:

*„15.5 Fiecare dintre Directorul General și celălalt Director al Societății are puterea de a reprezenta Societatea, cu drepturi depline de vot, individual și nu împreună, în adunările generale sau în orice alt organ de conducere (din care Societatea face parte) al filialelor Societății și de a semna în numele și pe seama Societății orice documente necesare, semnătura fiecăruia dintre Directorul General și celălalt Director al Societății fiind opozabila Societății.”*

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 11 de pe ordinea de zi, respectiv:

Aprobarea modificării articolului 15.6. din Actul Constitutiv în sensul includerii Directorului Financiar al Societății în categoria directorilor Societății ale căror contracte de muncă sunt suspendate pe durata deținerii calității de director al Societății. Astfel, articolul 15.6. va avea următorul conținut:

*„15.6 În cazul în care Directorii Societății, respectiv Directorul General, celălalt Director și/sau Directorul Financiar, sunt angajați ai Societății la data acceptării mandatului de Director General, respectiv de Director sau de Director Financiar pe perioada mandatului, contractele individuale de muncă ale respectivelor persoane se suspendă.”*

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 12 de pe ordinea de zi, respectiv:

Aprobarea contractării de către One Cotroceni Park SRL (subsidiara Societății) a următoarelor facilități de credit („Contractul de Credit”) de la Banca Transilvania S.A.: (a) Credit investiții (nerotativ) – maximum 25.000.000 EURO destinat pentru finanțarea/refinanțarea costurilor directe și indirecte aferente proiectului One Cotroceni Park SRL - faza II („Facilitatea 1”), respectiv (b) Facilitate 2: Plafon de TVA (rotativ) – 3.800.000 EURO (în echivalent lei) destinată în mod exclusiv re/finanțării în proporție de 100% a TVA-ului aferentă costurilor proiectului One Cotroceni Park SRL - faza II („Facilitatea 2”).

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 13 de pe ordinea de zi, respectiv:

Aprobarea constituirii de către Societate în favoarea Banca Transilvania S.A. a unei garanții în vederea suportării oricărui cost suplimentar necesar finalizării proiectului One Cotroceni Park SRL - faza II, cost care nu a fost estimat în bugetul inițial agreat cu Banca Transilvania S.A. („Garanția Societății”).

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 14 de pe ordinea de zi, respectiv:

Aprobarea constituirii de către Societate în favoarea Banca Transilvania S.A. a unei ipoteci mobiliare constituite asupra părților sociale deținute de Societate în capitalul social al One Cotroceni Park SRL în vederea garantării Facilității 1 si a Facilității 2, precum și a celorlalte comisioane, taxe si costuri aferente celor două facilități menționate mai sus.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 15 de pe ordinea de zi, respectiv:

Aprobarea subordonării la plată, până la rambursarea integrală a Facilității 1 și a Facilității 2 de către One Cotroceni Park SRL, a tuturor creanțelor Societății rezultând din creditele acordate sau care vor fi acordate de Societate către One Cotroceni Park SRL față de sumele datorate de One Cotroceni Park SRL în baza contractului/contractelor de credit având ca obiect acordarea Facilității 1 și a Facilității 2.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 16 de pe ordinea de zi, respectiv:

Aprobarea acordării unei împuterniciri Dlui. Victor Căpitanu și Dlui. Andrei-Liviu Diaconescu, în calitate de Directori Executivi ai Societății („Reprezentanții Societății”), acționând individual și având dreptul de a delega astfel de puteri, astfel încât, în numele și pe seama Societății, să semneze Garanția Societății, Contractul de Credit (dacă va fi cazul), contractul de ipotecă mobiliară asupra părților sociale, declarația de subordonare, precum și a oricăror alte documente ce trebuie emise sau semnate de Societate pentru a da eficiență hotărârilor de la Pct. 12 - 15 și să ia sau să determine să se ia oricare și toate măsurile pe care Reprezentanții Societății le vor considera necesare, corespunzătoare sau recomandabile pentru a îndeplini intenția și scopurile hotărârilor de mai sus, inclusiv, fără limitare:

1. să negocieze și să semneze, în numele și pe seama Societății, Garanția Societății, Contractul de Credit (dacă va fi cazul), contractul de ipotecă mobiliară asupra părților sociale, declarația de subordonare, precum și orice alte documente ce trebuie emise sau semnate de Societate pentru a da eficiență hotărârilor de la Pct. 12 - 15 de mai sus, și orice corespondență care urmează a fi semnată și transmisă conform sau în legătură cu acestea, fiind înțeles că Reprezentanții Societății sunt autorizați, împuterniciți sau au fost instruiți să convină, în numele Societății, asupra oricăror amendamente, modificări sau schimbări care urmează a fi aduse la Garanția Societății, la Contractul de Credit (dacă va fi cazul), la contractul de ipotecă mobiliară asupra părților sociale, la declarația de subordonare, precum și orice alte documente ce trebuie emise sau semnate de Societate pentru a da eficiență hotărârilor de la Pct. 12 - 15 de mai sus, oricare alte contracte, documente, sau instrumente la care Societatea este parte sau se intenționează să fie parte, după cum Reprezentanții Societății, la discreția lor absolută, vor considera corespunzător;
2. să înregistreze Garanția Societății, Contractul de Credit (dacă va fi cazul), contractul de ipotecă mobiliară asupra părților sociale, declarația de subordonare (dacă este necesar), precum și orice alte documente ce trebuie emise sau semnate de Societate pentru a da eficiență hotărârilor de la Pct. 12 - 15 de mai sus, la care Societatea este parte sau se intenționează să fie parte, dacă este necesar, și să completeze înscrierile corespunzătoare care urmează a fi introduse în registrele Societății și să îndeplinească oricare și toate formalitățile și să ia orice alte măsuri necesare, corespunzătoare sau recomandabile, pentru a conferi efect și vigoare deplină Garanției Societății, Contractului de Credit (dacă va fi cazul), contractului de ipoteca mobiliara asupra părților sociale, declarației de subordonare, precum și orice documente ce trebuie emise sau semnate de Societate pentru a da eficienta hotărârilor de la Pct. 12 - 15 de mai sus (inclusiv, fără limitare, înregistrarea care urmează a se face la Registru Național de Publicitate Mobiliară sau reprezentarea și semnarea oricăror documente necesare în fața notarului public sau oricăror alte persoane, instituții, autorități cu competente în privința înregistrării Garanției Societății, contractului de ipotecă mobiliară asupra părților sociale, declarației de subordonare (dacă este necesar) în orice registre publice; și
3. să reprezinte Societatea la adunarea generală a asociaților One Cotroceni Park SRL în vederea aprobării Contractului de Credit, precum și a celorlalte garanții mobiliare și imobiliare, ce urmează a fi constituite de One Cotroceni Park SRL, astfel cum acestea vor fi detaliate în conținutul hotărârii adunării generale a asociaților.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 17 de pe ordinea de zi, respectiv:

Stabilirea datei de:

* 3 noiembrie 2022 ca dată de înregistrare pentru identificarea acționarilor asupra cărora se răsfrâng efectele hotărârilor adoptate de către AGEA, în conformitate cu prevederile art. 87 (1) din Legea nr. 24/2017;
* 2 noiembrie 2022 ca “ex-date” calculată în conformitate cu prevederile art. 2 alin. (2) lit. (l) din Regulamentul nr. 5/2018;
* 1 noiembrie 2022 ca data participării garantate, în conformitate cu prevederile art. 2 alin. (2) litera j) din Regulamentul nr. 5/2018;
* 4 noiembrie 2022 ca data plății, în conformitate cu prevederile art. 2 alin. (2) litera h) și ale art. 178 din Regulamentul nr. 5/2018; și
* 11 noiembrie 2022 ca data plății calculată în conformitate cu prevederile art. 178 alin. (1) din Regulamentul nr. 5/2018 pentru plata prețului la care se compensează fracțiunile de acțiuni rezultate în urma aplicării algoritmului specific Majorării de Capital Social.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

1. Punctul 18 de pe ordinea de zi, respectiv:

Aprobarea împuternicirii membrilor executivi ai Consiliului de Administrație și/sau și/ sau al Directorilor Societății, cu posibilitatea de subdelegare, ca în numele și pe seama Societății, cu putere și autoritate deplină, să semneze orice documente, inclusiv hotărârea AGEA, Actul Constitutiv al Societății, să depună, să solicite publicarea în Monitorul Oficial al României partea a IV-a hotărârii, să ridice orice documente, să îndeplinească orice formalități necesare în fața Oficiului Registrului Comerțului, precum și în fața oricărei alte autorități, instituții publice, persoane juridice sau fizice, precum și să execute orice operațiuni, în vederea aducerii la îndeplinire și asigurării opozabilității hotărârilor ce urmează să fie adoptate de către AGEA.

|  |  |  |
| --- | --- | --- |
| PENTRU | ÎMPOTRIVĂ | ABȚINERE |
|  |  |  |

[*NOTĂ: Indicați votul Dvs. prin bifarea cu un „X” a uneia dintre căsuțele aferente variantelor „PENTRU”, „ÎMPOTRIVĂ” sau „ABȚINERE”, în funcție de opțiunea acționarului. În situația în care se bifează cu „X” mai mult de o căsuță sau nu se bifează nicio căsuță, votul respectiv este considerat nul/ nu se consideră exercitat*.]

**Anexez prezentului buletin de vot:**

* copia actului de identitate care să permită identificarea acționarului în registrul acționarilor ONE UNITED PROPERTIES S.A, la Data de Referință, eliberat de Depozitarul Central S.A. şi, daca e cazul, copia actului de identitate al reprezentantului legal (BI sau CI pentru cetățenii români, sau paşaport, permis de sedere pentru cetățenii străini), în cazul actionarilor persoane juridice sau persoane fizice lipsite de capacitate de exercițiu ori cu capacitate de exercițiu restrânsă; și
* în cazul actionarilor persoanelor juridice, copia certificatului constatator eliberat de registrul comerțului sau a oricărui document echivalent emis de către o autoritate competentă din statul în care acționarul persoană juridică este înmatriculat în mod legal, prezentat în original sau în copie conform cu originalul. Documentele care atestă calitatea de reprezentant legal al acționarului persoană juridică, vor fi emise cu cel mult 30 de zile înainte de Data de Referință, pentru a permite identificarea acționarului în lista acționarilor Societății eliberată de Depozitarul Central și care, în situația în care Depozitarul Central nu a fost informat la timp cu privire la schimbarea reprezentantului legal al acționarului, să dovedească calitatea de reprezentant legal al acționarului relevant.

Termenul limită pentru primirea de către Societate a buletinelor de vot prin corespondență pentru AGEA este 23 septembrie 2022, ora 6:00 P.M. (ora României).

Data prezentului buletin de vot prin corespondență: \_\_\_\_\_\_\_\_\_\_\_\_\_\_

Semnătura: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_